Diari Oficial de la Generalitat Valenciana


Sumari del DOGV 5616, del 10-10-2007 (2007/11479)

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic per a l'any 2007 del Protocol General de Col·laboració subscrit entre el Ministeri de Sanitat i Consum (Delegació del Govern per al Pla Nacional sobre Drogues) i la Conselleria de Sanitat-Agència Valenciana de Salut de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11162


Data del document
:   01-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Sanitat
    * cooperació administrativa
    * administració central
    * toxicomania

RESOLUCIÓ d'1 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni específic per a l'any 2007 del Protocol General de Col·laboració subscrit entre el Ministeri de Sanitat i Consum (Delegació del Govern per al Pla Nacional sobre Drogues) i la Conselleria de Sanitat-Agència Valenciana de Salut de la Comunitat Valenciana. [2007/11272]  
El Ministeri de Sanitat i Consum (Delegació del Govern per al Pla Nacional sobre Drogues) i l'Agència Valenciana de Salut de la Comunitat Valenciana, han subscrit, després de la tramitació prèvia reglamentària, el 2 d'agost de 2007, el Conveni específic per a l'any 2007 del Protocol General de Col·laboració subscrit entre el Ministeri de Sanitat i Consum (Delegació del Govern per al Pla Nacional sobre Drogues) i la conselleria de Sanitat-Agència Valenciana de Salut de la Comunitat Valenciana, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis amb el número 1265/2007, i que figura com a annex d'esta resolució.  
València, 1 d'octubre de 2007.- El director general de Relacions amb les Corts i Secretariat del Consell: Ángel Mompó Romero.  
Conveni específic per a l'any 2007 del Protocol General de Col·laboració subscrit entre el Ministeri de Sanitat i Consum (Delegació del Govern per al Pla Nacional sobre Drogues) i la Comunitat Valenciana (conselleria de Sanitat - Agència Valenciana de Salut)  
Madrid, 2 d'agost de 2007  
Reunits  
D'una banda, Bernat Soria Escoms, ministre de Sanitat i Consum, nomenat pel Reial Decret 961/2007, de 6 de juliol, Boletín Oficial del Estado de 9 de juliol, en representació del Govern de la Nació, exercix la competència delegada d'acord amb el que establix l'apartat 8 de l'Acord del Consell de Ministres de 2 de març de 1990, en la redacció donada per l'acord d'este mateix òrgan de 3 de juliol de 1998, sobre competències per a establir convenis de col·laboració amb les comunitats autònomes (Boletín Oficial del Estado de 16 de juliol de 1998), d'acord amb el que establix l'article 6 de la Llei 30/1992, de 26 de novembre.  
I, de l'altra banda, Manuel Cervera Taulet, conseller de Sanitat, com a president del Consell d'Administració de l'Agència Valenciana de Salut, fent ús de la delegació per a la signatura d'este conveni de l'Acord del Consell d'Administració d'1 de febrer de 2007, publicat en el Diari Oficial de la Comunitat Valenciana número 5.453, de 19 de febrer de 2007, i de la competència que té atribuïda per la Llei 3/2003, de 6 de febrer, de la Generalitat Valenciana, d'Ordenació Sanitària de la Comunitat Valenciana, en relació amb el Decret 25/2005, de 4 de febrer, del Consell de la Generalitat, pel qual aprova els estatuts reguladors de l'Agència Valenciana de Salut.  
Exposen  
El Ministeri de l'Interior i la conselleria de Sanitat de la Comunitat Valenciana van subscriure un Protocol General de Col·laboració, amb data 20 de setembre de 1999, en matèria de drogodependències, que establix que els programes en què es concrete la col·laboració entre la Mesa de Coordinació d'Adjudicacions i la conselleria de Sanitat de la comunitat autònoma esmentada en el protocol general esmentat s'establiran en un conveni específic anual. Per tant,  
Acorden  
Primer. L'actuació de la conselleria de Sanitat - Agència Valenciana de Salut l'any 2007 es concreta en el desplegament dels programes:  
- Controla Club, Programa de prevenció de les drogodependències, Amb la coca no et ratlles, 150.000,00 €.  
- Programa específic per a dones des de la Unitat de Deshabituació Residencial, Julián Alvarez Subirats, 315.000,00 €.  
- Millora de l'indicador d'urgències, 77.000,00 €.  
Segon. El Ministeri de Sanitat i Consum (Delegació del Govern per al Pla Nacional sobre Drogues) finança estos programes, segons la resolució de la Mesa de Coordinació d'Adjudicacions de 25 d'abril de 2007, amb un total de 542.000,00 euros a càrrec del concepte 01.43.085T.721 que amb esta finalitat ha sigut dotat amb crèdits del fons de béns decomissats per tràfic de drogues i altres delictes relacionats, segons l'article3.1.b de la Llei 17/2003, de 29 de maig, reguladora del Fons de béns decomissats per tràfic il·lícit de drogues i altres delictes relacionats. L'abonament dels fons s'ha de fer després de la signatura d'este conveni.  
Tercer. Durant el primer trimestre del pròxim exercici, la conselleria de Sanitat'Agència Valenciana de Salut ha d'enviar a la Mesa de Coordinació d'Adjudicacions un informe final i d'avaluació del desplegament dels programes i una certificació ben detallada de la despesa efectuada en l'execució.  
Quart. Els programes esmentats en l'acord primer els ha de fer la conselleria de Sanitat - Agència Valenciana de Salut de la Comunitat Valenciana durant l'exercici 2007.  
Cinqué. En el desplegament i l'aplicació d'este conveni cal ajustar-se al que establix el protocol general de col·laboració subscrit per ambdues parts i, si la despesa és menor que la quantitat subvencionada, el romanent s'ha de reemborsar al Tresor Públic.  
Sisé. Este conveni queda exclòs de l'aplicació del Text Refós de la Llei de Contractes de les Administracions Públiques, a l'empara del que disposa l'article 3.1.c. del Reial Decret Legislatiu 2/2000, de 16 de juny. S'apliquen els principis de la llei esmentada per a resoldre els dubtes i les llacunes que es presenten.  
Les controvèrsies que sorgisquen seran de la competència de la jurisdicció contenciosa administrativa.  
Per tal que conste el que s'ha acordat, se signa en doble exemplar al lloc i en la data indicats en l'encapçalament.   
El ministre de Sanidad: Bernat Soria Escoms.  
El conseller de Sanitat i Consum. President del Consell d'Administració de l'Agència Valenciana de Salut: Manuel Cervera Taulet.